చిన్నారిసహా నలుగురిని చంపేసిన గజరాజు.. పోరాడి ఇద్దరు పిల్లల్ని రక్షించుకున్న దంపతులుచెన్నై, జూన 2(ఆంధ్రజ్యోతి): శుక్రవారం తెల్లవారు జాము. సమయం రెండు గంటలు దాటింది. పగలంతా ఇంటి పనుల్లో మునిగితేలిన దంపతులు.. తమ ముగ్గురు పిల్లలతో కలిసి ఇంటి ఆవరణలో నిద్రపోయారు. గాఢనిద్రలో ఉన్న వారిపై హఠాత్తుగా ఓ మదపుటేనుగు దాడి చేసింది. తొలుత ఇంటి యజమాని విజయ్కుమార్ను తొండంతో లాగి విసిరేసింది. ఆపై అతడి భార్య తంగమణి, వారి ముగ్గురు పిల్లలపైకి దూసుకెళ్లింది. ఏనుగు బారి నుంచి పిల్లల్ని రక్షించుకునేందుకు తంగమణి తీవ్రంగా శ్రమించింది. విజయ్కుమార్ కూడా తేరుకుని వచ్చి.. పిల్లల్ని రక్షించుకునేందుకు ఏనుగుతో తీవ్రంగా పెనుగులాడారు. ఈ గలాటాలో ఓ చెయ్యి, కాలు పోగొట్టుకున్న ఆ దంపతులు.. ఇద్దరి పిల్లల్ని ఏనుగు బారి నుంచి కాపాడుకోగలిగారు.మరో కూతురు గాయత్రి (12) ఈ ఘటనలో ప్రాణాలు కోల్పోయింది. అక్కడితో ఏనుగు శాంతించలేదు. మరో ఇద్దరు మహిళలను ఒక వృద్ధుడినీ చంపేసింది. తమిళనాడులోని కోయంబత్తూర్ జిల్లా వెళ్లలూరు గ్రామంలో ఈ ఘటన జరిగింది. ఈ ఏనుగు కొన్ని రోజులుగా ప్రజల్ని బెంబేలెత్తిస్తోంది. రెండు రోజుల కిందట వేట నిరోధక సిబ్బందిపై దాడి చేసింది. శుక్రవారం వేకువజామున వెళ్లలూరులోకి చొరబడి 10 గృహాలను ధ్వంసం చేసింది.  అక్కడి నుంచి ఓ ఐదు కిలోమీటర్లు వెళ్లి.. పళనిసామి (70) అనే రైతుపై దాడి చేసి చంపేసింది. బహిర్భూమికి వెళ్లిన జ్యోతిమణి, నాగరత్నంలపైనా దాడి చేసింది. చికిత్స పొందుతూ ఇద్దరూ చనిపోయారు.దీంతో ఏనుగును బంధించేందుకు  అటవీశాఖాధికారులు, సిబ్బంది రంగంలో దిగారు. గుంకీ ఏనుగులను రప్పించి.. సుమారు ఎనిమిది గంటలపాటు కష్టపడి.. ఆ ఏనుగుకి రెండు మత్తు ఇంజక్షన్లు ఇచ్చి పట్టుకున్నారు. దానిని లారీలోకి ఎక్కించి టాప్స్లిప్ ఏనుగుల సంరక్షణ శిబిరానికి తరలించారు. ఏనుగు దాడిలో నలుగురు ప్రాణాలు కోల్పోవడంపై సీఎం ఎడప్పాడి కె.పళనిసామి దిగ్ర్భాంతి వ్యక్తం చేశారు. మృతుల కుటుంబీకులకు సంతాపం తెలిపారు. అలాగే మృతుల కుటుంబాలకు తలా రూ.4లక్షలు, గాయపడిన వారికి రూ.50వేలు నష్టపరిహారం ప్రకటించారు.
chinnarisaha nalugurini champesina gajaraju.. poradi iddaru pillalni rakshinchukunna dampatuluchennai, juuna 2(aandhrajyoti): sukravaaram tellavaaru jaamu. samayam rendu gantalu daatindi. pagalanta inti panullo munigitelina dampatulu.. tama mugguru pillalatho kalisi inti aavaranalo nidrapoyaaru. gaadanidralo unna vaaripai hataattugaa oo madaputenugu daadi chesindi. toluta inti yajamani vijaykumaarnu tondamtho laagi visiresindi. aapai atadi bharya tangamani, vaari mugguru pillalapaiki doosukellindi. enugu baari nunchi pillalni rakshinchukunenduku tangamani teevramgaa shraminchindi. vijaykumar kuudaa terukuni vachi.. pillalni rakshinchukunenduku enugutho teevramgaa penugulaadaaru. ee galaataalo oo cheyyi, kaalu pogottukunna aa dampatulu.. iddari pillalni enugu baari nunchi kaapaadukogaligaaru.maro koothuru gayatri (12) ee ghatanalo praanaalu kolpoyindi. akkaditho enugu saantinchaledu. maro iddaru mahilalanu oka vruddhudinee champesindi. tamilanaadulooni koyambattur jilla vellaluru graamamlo ee ghatana jarigindi. ee enugu konni rojulugaa prajalni bembelettistondi. rendu rojula kindata veta nirodhaka sibbandipai daadi chesindi. sukravaaram vekuvajaamuna vellaluruloki chorabadi 10 gruhaalanu dhwamsam chesindi.  akkadi nunchi oo aidu kilometerlu velli.. palanisami (70) ane raitupai daadi chesi champesindi. bahirbhoomiki vellina jyotimani, nagaratnamlapaina daadi chesindi. chikitsa pondutuu iddaruu chanipoyaru.deentho enugunu bandhinchenduku  ataveesaakhaadhikaarulu, sibbandi rangamlo digaaru. gunkee enugulanu rappinchi.. sumaru enimidi gantalapaatu kashtapadi.. aa enuguki rendu mattu injakshanlu ichi pattukunnaru. daanini laariiloki ekkinchi tapslip enugula samrakshana sibiraaniki taralinchaaru. enugu daadilo naluguru praanaalu kolpovadampai cm edappadi ke.palanisami digrbhanti vyaktam chesaru. mrutula kutumbeekulaku santaapam telipaaru. alaage mrutula kutumbaalaku talaa roo.4lakshalu, gaayapadina vaariki roo.50velu nashtapariharam prakatinchaaru.